CELEX: 62011CN0417
Language: da
Date: 2011-08-10 00:00:00
Title: Sag C-417/11 P: Appel iværksat den 10. august 2011 af Rådet for Den Europæiske Union til prøvelse af dom afsagt af Retten (Femte Udvidede Afdeling) den 8. juni 2011 i sag T-86/11, Bamba mod Rådet

22.10.2011   
            
            
               DA
            
            
               Den Europæiske Unions Tidende
            
            
               C 311/21
            
         Appel iværksat den 10. august 2011 af Rådet for Den Europæiske Union til prøvelse af dom afsagt af Retten (Femte Udvidede Afdeling) den 8. juni 2011 i sag T-86/11, Bamba mod Rådet
   (Sag C-417/11 P)
   2011/C 311/35
   Processprog: fransk
   
      Parter
   
   
      Appellant: Rådet for Den Europæiske Union (ved M. Bishop, B. Driessen og E. Dumitriu-Segnana, som befuldmægtigede)
   
      De andre parter i appelsagen: Nadiany Bamba og Europa-Kommissionen
   
      Appellanten har nedlagt følgende påstande
   
   
               —
            
            
               Den af Retten (Femte Udvidede Afdeling) den 8. juni 2011 i sag T-86/11, Bamba mod Rådet, afsagte dom ophæves.
            
         
               —
            
            
               Domstolen træffer endelig afgørelse vedrørende de spørgsmål, som er genstand for denne appel, og frifinder Rådet for de af Nadiany Bamba i første instans nedlagt påstande.
            
         
               —
            
            
               Nadiany Bamba tilpligtes at betale Rådets omkostninger i første instans samt i forbindelse med appelsagen.
            
         
      Anbringender og væsentligste argumenter
   
   Rådet har fremsat to anbringender til støtte for appellen.
   Principalt har appellanten gjort gældende, at den begrundelse, som er anført i de anfægtede retsakter, opfylder kravene i artikel 296 TEUF, og at Retten derfor begik en retlig fejl, idet den fastslog, at de anfægtede retsakter var utilstrækkeligt begrundet. Rådet har nemlig i betragtningerne til de anfægtede retsakter givet en udførlig beskrivelse af den særdeles alvorlige situation i Côte d'Ivoire, som begrunder de foranstaltninger, som er truffet over for visse personer og enheder. Desuden har Rådet klart angivet grundene til, at det er af den opfattelse, at Nadiany Bamba skal være genstand for de omhandlede restriktive foranstaltninger.
   Subsidiært har Rådet gjort gældende, at Retten begik en retlig fejl, idet den ved bedømmelsen af, om begrundelsespligten var opfyldt, ikke tog hensyn til den sammenhæng — som Nadiany Bamba var bekendt med — hvori de anfægtede retsakter blev vedtaget.